Unda 3 ming nafar yoshlar ishtirok etdi. Andijon viloyati, Asaka tumanidagi UzAuto Motors avtomobil ishlab chiqarish zavodida «Konstitutsiya o‘zimizniki» shiori ostida Konstitutsiyaviy qonun loyihasi bo‘yicha targ‘ibot tadbiri va konsert-shou dasturi bo‘lib o‘tdi. UzAuto Motors aksiyadorlik jamiyati, Yoshlar ishlari agentligi hamda Andijon viloyati hokimligi tashabbusi bilan o‘tkazilgan tadbirda uch mingga yaqin zavod ishchilari, viloyatning iqtidorli va faol yoshlari ishtirok etishdi.